Idris Elba

Idrissa Akuna Elba OBE ( ; tí wọ́n bí ní ọjọ́ kẹfà oṣù kẹsàn án ọdún 1972 jẹ́ òṣèré orí-ìtàgé lédè Gẹ̀ẹ́sì àti akọrin. Ó ti gba àmì-ẹ̀yẹ Golden Globe Award, bákan náà ni wọ́n ti yàn án fún àmì-ẹ̀yẹ BAFTA Awards mẹ́ta àti ẹ̀mẹẹ̀fà fún àmì-ẹ̀yẹ Emmy Awards. Ó wà lára àwọn ènìyàn ọgọ́rùn ún tí  Time 100 sọ wípé wọ́n lààmì-laaka jùlọ ní gbogbo àgbáyé ní ọdún 2016. Awọn ere rẹ wa lara awọn ere ti o pawó tí ó tó  gẹ́gẹ́ bí box office ṣe gbée kalẹ̀, tí ó sì wà láàrín àwọn òṣèré tí ó ń gbowo jùlọ.

Idrissa lọ sílé ẹ̀kọ́ National Youth Music Theatre ní ìlú London láti kọ́ nípa ṣíṣe eré orí-ìtàgé. Ó di ìlúmọ̀ọ́ká nígbà tí ó kópa nínú eré onípele ti Stringer Bell nínú HBO  The Wire ní ọdún (2002–2004), àti ipa rẹ̀ nínú DCI John Luther nínú BBC One tí ó jẹ́ eré onípele Luther ní ọdún (2010–2019). Àwọn eré yìí ni ó jẹ́ kí ó gba àmì-ẹ̀yẹ ti Golden Globe Award for Best Actor – Miniseries or Television Film tí wọ́n sì tún dárúkọ rẹ̀ fún àmì-ẹ̀yẹ Primetime Emmy Award for Outstanding Lead Actor in a Limited Series or Movie. Wọ́n tún dárúkọ rẹ̀ fún àmì-ẹ̀yẹ Showtime fún ipa rẹ̀ tí ó kó nínú eré onípele The Big C ní ọdún (2011). Wọ́n tún yàn án fún àmì-ẹ̀yẹ Apple TV+ fún ipa rẹ̀ tí ó kó nínú eré ajániláyà Hijack  tí ó jẹ́ onípele ní ọdún (2024). Bákan náà ni ó wọ́n tún mọ̀ọ́ fún àìmọye ipa rẹ̀ tí ó kọ nínú àwọn Charles Miner eré e NBC, sitcom àti The Office ní ọdún (2009).


Nínú fíìmù Beasts of No Nation (2015) tí Netflix ṣe ágbatẹrù rẹ̀ ní ó ti kópa gẹ́gẹ́ bíi akọgun tí kò kọ ikú. Ipa rẹ̀ nínú eré yìí ni ó múu gba àmì-ẹ̀yẹ Screen Actors Guild Award for Outstanding Actor in a Supporting Role tí wọ́n sì tún yàn án fún àmì-ẹ̀yẹ British Academy Film Award àti Golden Globe Award. Ó kópa gẹ́gẹ́ bíi Nelson Mandela nínú eré onítàn ti Mandela: Long Walk to Freedom ní ọdún (2013) èyí tí ó mu kí wọ́n yàn án fún àmì-ẹ̀yẹ ti Golden Globe Award for Best Actor in a Motion Picture – Drama. Ó tún ti kópa nínú àwọn eré bíi:American Gangster (2007), Obsessed (2009), Prometheus (2012), Pacific Rim (2013), Star Trek Beyond (2016), Molly's Game (2017), The Dark Tower (2017), Hobbs & Shaw (2019), àti The Harder They Fall ni ọdún (2021).

Ó darapọ̀ mọ́ ilé-iṣẹ́ agbéré jáde ti Marvel Cinematic Universe (MCU) gẹ́gẹ́ bí olú ẹ̀dá ìtàn Heimdall nínú eré onípele mẹ́fà ti Thor ni ọdún (2011), bákan náà ni ó dara pọ̀ mọ́ DC Extended Universe tí ó sì kópa gẹ́gẹ́ bí olú ẹ̀dá ìtàn Bloodsport nínú eré The Suicide Squad ní ọdúN (2021). Bákan náà ni ohùn rẹ̀ hàn nínú eré Zootopia, The Jungle Book, àti Finding Dory ni ọdún 2016. Ohùn rẹ̀ tún jẹ jáde nínú eré bèbí gẹ́gẹ́ bíi Knuckles the Echidna nínú eré Sonic the Hedgehog 2 ní ọdún (2022), Knuckles (2024), àti  Sonic the Hedgehog 3 (2024). Ó fi ìrírí rẹ̀ hàn gẹ́gẹ́ bí adarí eré nínú eré Yardie ní ọdúǹ (2018). Yatọ̀ sí iṣẹ́ eré ṣíṣe, Elba a máa po orin pọ̀ láti fi dun àwọn ènìyàn nínú, wọn a sì ma pèé ní DJ Big Driis tàbí Idris. Á sì tún máa kọrin R&B pẹlú."Idris Elba Interview: The Hustler" . Esquire. Retrieved 18 April 2016 Elba wà lára àwọn tí wọ́n ni ilé-iṣẹ́ Formula E àti Kiro Race Co.

Àwọn ìtọ́kasí